# **DECIZIA ETAPEI DE ÎNCADRARE**

## Nr. număr din 15.11.2016

Ca urmare a solicitării de emitere a acordului de mediu adresate de **COMUNA BALAN**, cu sediul în Str. STR. PRINCIPALA, Nr. 76, Balan, Judetul Sălaj, , înregistrată la APM Salaj cu nr. 5575/29.09.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 14.11.2016, că proiectul ***Modernizarea infrastructurii rutiere prin asfaltare străzi în comuna Bălan și construire pod peste Valea Almașului în localitatea Chendrea, comuna Bălan, județul Sălaj****,* propus a fi amplasat în intravilanul loc. Bălan, Chechiș, Chendrea, Gălpâia, Gîlgău, com. Bălan, jud. Sălaj nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10 lit. b) și pct. 13 lit. a);

 b) Caracteristiclie proiectului:

b1) mărimea proiectului – lucrarea se va realiza pe străzi existente din localitățile Bălan, Chechiș, Chendrea, Gălpâia, Gîlgău, intravilanul comuna Bălan. Lungimea totală a străzilor ce vor fi modernizate este de 5153 m, astfel: în localitatea Bălan cu lungimea de 1141,00 m; în localitatea Chendrea cu lungimea de 772,00 m; în localitatea Chechiş cu lungimea de 1589,00 m; în localitatea Gîlgău Almaşului cu lungimea de 1051,00 m; în localitatea Gălpîia cu lungimea de 600,00 m. Lățimea părții carosabile va fi cuprinsă între 3 m și 4 m, cu o singură bandă de circulație. În baza predimensionării pentru structura rutieră adoptată a rezultat următoarea stratificațe: - 4 cm strat de uzura din beton asfaltic BA16 - 6 cm strat e legatura din BAD25 - 15 cm strat de baza din piatra sparta - 20 cm strat de fundatie din balast - strat de forma existent.

Ținând cont de faptul că în present, în localitatea Chendrea, traficul se desfășoară pe un pod vechi, de lemn, pod care nu asigura desfășurarea traficului în bune conditii, acesta se va demola iar în locul lor se va amplasa un pod nou peste Valea Almașului.

Pod nou va avea următoarele caracteristici:

- infrastructura se va realiza din 6 culee din beton armat, fundate direct; lumina va fi de 30,7 m;

- secţiunea transversal va asigura un gabarit total de 6,00 m alcătuit din lăţimea părţii carosabile de 5,00 m şi un trotuar pietonal de 1,00 m;

- racordarea culeelor cu terasamentele se va face prin aripi de beton cu fundatii proprii.

- pentru asigurarea accesului in albie s-a prevazut realizarea unei scari de acces.

- amenajarea albiei cuprinde protejarea malurilor cu ziduri de gabioane H = 2,0 m., realizate in prelungirea aripilor, amonte si aval.

- decolmatarea și reprofilarea albiei, amonte și aval de pod;

- executarea unui pereu din piatră brută rostuită cu mortar, mărginit amonte și aval de pinteni și rizberme;

b2) cumularea cu alte proiecte - în zona amplasamentului nu se mai derulează alte proiecte; b3) utilizarea resurselor naturale - se vor utiliza resurse naturale în cantităţi limitate, iar materialele necesare realizarii proiectului vor fi preluate de la societăţi autorizate;

b4) producţia de deşeuri: deşeurile rezultate în urma execuţiei lucrărilor, se vor depozita selectiv pe categorie de deşeu în containere speciale şi vor fi predate la societăţi autorizate în colectare/ valorificare/eliminare;

b5) emisiile poluante, inclusiv zgomotul şi alte surse de disconfort:vor fi generate de utilajele şi mijloacele de transport, pe perioada de realizare a proiectului;

b6) riscul de accident, ţinându-se seama în special de substanţele şi de tehnologiile utilizate: riscul de accident, pe perioada execuţiei lucrărilor este redus, iar alimentarea utilajelor cu carburanţi se face numai la staţiile de distribuţie carburanţi autorizate;

c) Localizarea proiectului: în intravilanul localităţilor Agrij și Răstolțu Deșert, comuna Agrij, jud. Sălaj,

- utilizarea existentă a terenului: teren având folosința actuală de drumuri împietruire, nemodernizate, teren intravilan, conform Certificatului de Urbanism nr. 23/22.06.2016, eliberat de Primăria Comunei Bălan;

- relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

d) Caracteristicile impactului potenţial: - nu este cazul.

Condiţiile de realizare a proiectului:

* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări".
* Respectarea prevederilor din Avizul de Gospodărire a Apelor nr. 79/29.03.2016, emis de Administrația Bazinală de Apă "Someș - Tisa " Cluj Napoca;
* Se vor respecta limitele impuse de STAS 12574/87 privind condiţiile de calitate a aerului în zonele protejate;
* Pe perioada execuţiei lucrărilor vor fi întreprinse măsuri pentru prevenirea şi reducerea poluării atmosferei cu pulberi, praf şi noxe chimice de orice fel, prin transportul şi manipularea adecvată a materialelor de orice natură şi a substanţelor chimice periculoase;
* Menţinerea permanentă a drumurilor de acces în stare bună, întreţinerea continuă a utilajelor şi mijloacelor de transport pentru limitarea nivelului emisiilor în atmosferă;
* Se vor lua măsuri de evitare a poluării fonice şi de încadrare în normativele standard pentru vibraţii şi zgomote conform STAS nr. 10009/1988 şi STAS 12025/2/1981.
* Deşeurile rezultate, indiferent de natura lor se vor gestiona în conformitate cu prevederile Legii 211 din 2011(r1), privind regimul deşeurilor;
* Monitorizarea gestiunii deşeurilor prin respectarea H.G. nr. 856/2002, cu modificările ulterioare privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* Respectarea H.G. nr. 1403/2007 privind refacerea zonelor în care solul, subsolul, şi ecosistemele terestre au fost afectate;
* Respectarea Hotărârii Guvernului nr. 621 din 23.06.2005 privind gestionarea ambalajelor şi a deşeurilor din ambalaje;
* Repararea utilajelor şi a mijloacelor de transport şi schimbul de ulei se va face numai în incinte autorizate;
* Respectarea prevederilor OUG nr. 195/2005 privind protecţia mediului, aprobată cu modificări de Legea nr. 265/2006, modificată de OUG nr. 57/2007 , OUG nr. 114/2007 şi OUG nr. 164/2008,
* Amplasarea organizării de şantier şi a depozitelor, precum şi alte activităţi conexe, se vor realiza cu respectarea prevederilor O.U.G. nr. 195/2005 aprobată cu modificări prin Legea nr. 265/2006 privind protecţia mediului cu completările şi modificările ulterioare;
* Respectarea prevederilor actelor/avizelor emise de alte autorităţi pentru prezentul proiect;
* Respectarea prevederilor STAS 10009/1988, privind nivelul de zgomot.

Pentru obţinerea autorizaţiei de construire se vor obţine actele/avizele stabilite în certificatul de urbanism și cele solicitate în ședința CAT:

- act de regleglentare emis de SGA.

**Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Sălaj urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.**

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Dr. ing. AURICA GREC**

 Şef Serviciu Avize, Acorduri, Autorizaţii,

 ing. Gizella Balint

 Întocmit,

ing. Anca Horotan